O‘zbekiston 24 ta davlatdan choy import qilgan. O‘zbekiston 2022 yilning yanvar-sentabr oylarida 24 ta xorijiy davlatdan qiymati 31,9 mln AQSh dollariga teng bo‘lgan 23,6 ming tonna choy import qilgan. Davlat statistika qo‘mitasi ma’lumotlariga ko‘ra, choy importi 2021 yilning mos davri bilan solishtirilganda 8,6 ming tonnaga kamaygan. 2022 yilning 9 oyida O‘zbekiston eng ko‘p choy import qilgan davlatlar orasida Xitoy yetakchilik qilyapti – 19,7 ming tonna. Ushbu ko‘rsatkich qolgan davlatlar kesimida quyidagicha ko‘rinish oldi: Keniya – 1,2 ming tonna   Eron – 614 tonna   Hindiston – 439 tonna   Indoneziya – 378 tonna   Shri-Lanka – 334 tonna   Rossiya – 258 tonna   BAA – 190 tonna